stanford-oval/wikipedia huggingface dataset:
Robert Bartlett

Kapteeni Robert A. Bartlett. Kuva on otettu 1914 Yhdysvaltojen rannikkovartion kutterin Bearin kannella. Takana Bartlettilla oli 700 mailin marssi 37 päivässä Wrangelinsaaren leiriltä mantereelle.
Robert Abram Bartlett (15. elokuuta 1875 Brigus, Newfoundland, Kanada – 28. huhtikuuta 1946 New York, Yhdysvallat) oli kanadalainen kapteeni ja napaseuturetkeilijä.
Äiti pani 15-vuotiaan Bartlettin metodisticollegeen pappiskoulutukseen, mutta poika lähti kuitenkin kouluttautumaan kapteeniksi  saadakseen oikeuden työskennellä laivan kapteenina, kuten enonsa, joka oli osallistunut naparetkikuntiin, Enonsa kautta Bartlett tutustui Robert Pearyyn ja pääsi tämän mukana 1898 tutkimusretkelle, jolla pyrittiin pohjoisnavalle. Vuonna 1905 Bartlett lähti Pearyn mukana S. S. Rooseveltin kapteenina matkaan, mutta retki oli päätyä tuhoisasti. Retkikunta onnistui kuitenkaan palaamaan New Yorkiin. Vuonna 1908 Peary lähti Bartlettin kanssa toiselle ja viimeiselle yritykselle saavuttaa Pohjoisnapa. Sillä kertaa päästiin 150 mailin päähän pohjoisnavasta, loppumatka koiravaljakoilla, ennen kuin oli pakko kääntyä takaisin. Suorituksensa ansiosta Bartlett sai 1909 National Geographic Societyn korkeimman mitalin Hubbard-mitalin.
Bartlett osallistui vuonna 1913 matkaan lähteneelle napaseutututkija Vilhjalmur Stefanssonin johtamalle Kanadan arktisen tutkimusretkikunnan tutkimusmatkalla lippulaivan brigantiini Karlukin kapteenina. Tavoitteena oli päästä Beringinsalmen kautta Kanadan arktisille vesille. Seuraavan vuoden puolella alus juuttui jäihin Kanadan pohjoispuolella Beaufortinmerellä. Stefansson hylkäsi laivan ja sen miehistön. Pian alus lähti ajelehtimaan jäissä, ja lopulta se murskaantui jäiden paineessa. Miehistö ehti kuitenkin pelastaa siitä miehet ja tarvikkeet ennen kuin se upposi.
Osa miehistä lähti Bartlettin mukana kohti Wrangelinsaarta ja onnistui pääsemään perille. Bartlett itse ja kuusi eskimometsästäjää lähtivät koiravaljakolla kohti mannerta hakemaan apua ja pääsivät Jakaninniemelle.
Bartlett lähetti kuunari King and Wingen pelastamaan saarella jääneitä, joista osa oli ehtinyt kuolla, Se saapui perille 7. syyskuuta 1914. Bartlett itse saapui seuraavana päivänä barkentiini Bearilla. Wrangelinsaaren omistus oli tuolloin vielä epäselvä, ja kanadalaiset nostivat sinne Kanadan lipun.
Bartlett osti 1925 toiselta enoltaan pienen kuunarin Morrisseyn ja teki sillä vuodesta 1926 kuolemaansa saakka 20 matkaa arktisille alueille, joilta hän keräsi näytteitä, teki arkeologissa havaintoja, korjasi karttoja ja myös keräsi eläimiä eläintarhoihin. Matkoilla oli mukana kuvaajia dokumentoimassa retkiä filmille.
Aiheesta muualla

Kuvia tai muita tiedostoja aiheesta Robert Bartlett Wikimedia Commonsissa
Roydonin rautatieasema

Roydonin rautatieasema on rautatieasema Roydonin kylässä Essexissä. Se sijaitsee West Anglian pääradalla. Asemalle liikennöi Abellio Greater Anglia.
Roydonin asema avattiin 9. elokuuta 1841. Sen vuonna 1844 rakennetun asemarakennuksen on suunnitellut Francis Thompson. Asemaa käytti 142 516 matkustajaa kaudella 2014–2015.
Galmeija

Galmeija
Galmeija on sinkkipitoinen mineraali. Sitä on perinteisesti käytetty messingin valmistamiseen. Myöhemmin on huomattu, että galmeija koostuu kahden mineraalin seoksesta: hiili- eli jalogalmeijasta eli sinkkisälvästä, joka on sinkkikarbonaattia, ja piigalmeijasta eli kalamiinista, joka on emäksistä sinkkisilikaattia. Galmeija on sinkkimalmeista yleisin.
Aiheesta muualla

Mineralienatlas: Galmei (saksaksi)
Wikimedia Commonsissa on kuvia tai muita tiedostoja aiheesta .
Robert Finlay

Robert Finlay (5. marraskuuta 1719 Dublin – 1785 Bordeaux) oli ruotsalainen liikemies ja ruukinpatruuna ja ensimmäinen Suomessa toiminut kauppaneuvos. Kauppaneuvoksen arvonimen hän sai 1762.
Dublinissa Irlannissa syntyneen Finlayn vanhemmat olivat tukkukauppias John Finlay ja Maren Daway ja puoliso vuodesta 1751 Elisabeth Plomgren. Robert Finlay oli aikanaan Tukholman rikkaimpia ja vaikutusvaltaisimpia henkilöitä. Ennen Ruotsiin muuttoaan Finlay työskenteli Moskovassa ja ennen kauppiasuraansa Tukholmassa hän toimi siellä ruotsalaisen suurkauppiaan kirjanpitäjänä. Skotlantilaisen aatelissuvun edustajana hänet naturalisoitiin 1755 Ruotsin ritarihuoneeseen. Ruotsissa hänellä olivat muun muassa Forsmarkin, Strömin, Gnarpin, Gimon, Skebon ja Ortalan ruukit ja Norrtäljen manufaktuuri sekä Robertsforsin ruukki. Suomesta Finlay hankki tai perusti Kärkelän kuparisulaton, Orijärven kaivoksen sekä Kimon, Männaisten, Kosken ja Fiskarsin ruukit. Ritariston ja aatelin edustaja hän oli Ruotsissa valtiopäivillä 1760–1771. Vararikon liiketoimissaan lopulta tehnyt Finlay muutti viimeisiksi vuosikseen tiluksilleen Ranskaan.
Rajatorppa

Rajatorpan koulu.
Rajatorpan Neste.
Kuntosali ja ravintola Torppa Vantaan Rajatorpassa.
Rajatorppa on eteläisellä Länsi-Vantaan Myyrmäen suuralueen Vapaalan kaupunginosassa sijaitseva kerrostaloalue.
Rajatorpan ensimmäinen talo oli Nuijatie 10, jonne asukkaat muuttivat 21. joulukuuta 1969. Alueella sijaitsee muun muassa pieni ostoskeskus, baari, huoltoasema, Rajatorpan väestönsuoja, jossa järjestetään harrastustoimintaa (mm. salibandy, paini ja itsepuolustuslajit), Rajatorpan ala-aste sekä useita päiväkoteja. Vapaalan seurakuntatalon on suunnitellut Kai Wartiainen.
Rajatorpan alue on saanut nimensä aiemman kylän rajalla sijainneesta Råtorp -nimisestä tilasta, jonka maille Rajatorppa rakennettiin. Vapaalan jo vuonna 1938 perustettu ja 1970-luvulle saakka Vapaalantiellä toiminut kauppa siirtyi sittemmin Rajatorpan ostoskeskukseen.
Rajatorpan asemakaavan vuodelta 1968 laativat arkkitehdit Pentti Ahola ja Riitta Thuneberg. Rakennukset suunnitteli arkkitehtitoimisto Hyvärinen ja Harlo. Rajatorpan 3–5 kerroksisten talojen sijoittelussa matalammat talot sijoitettiin alemmas rinteeseen ja korkeammat talot ylemmäs mäelle. Vuosien mittaan talojen julkisivuja on kunnostettu ja korjattu pääsääntöisesti vanhat ominaispiirteitä säilyttäen. Merkittävänä rakennusperintökohteena pidetään aiemmalta aikakaudelta olevaa, vuonna 1948 rakennettua Ilpolan koulun rakennusta, joka tunnetaan nykyisin osana Rajatorpan koulua.
Aiheesta muualla

Rajatorpan koulun historia (Arkistoitu – Internet Archive)
Rajatorpan koulu[vanhentunut linkki]
Rajatorppa-seura[vanhentunut linkki]
George Curzon (näyttelijä)

George Curzon (1898–1976) oli brittiläissyntyinen upseeri, joka teki aktiivipalveluksena jälkeen uran Yhdysvalloissa näyttelijänä sekä näyttämöllä että elokuvissa.
Elokuvia

Mies joka tiesi liikaa (1934)
Nuori ja viaton (1937)
Jamaica Innin rannikkorosvot (1939)
Aiheesta muualla

George Curzon (näyttelijä) Internet Movie Databasessa. (englanniksi)
Robert Fergusson

Robert Fergussonin muotokuva Alexander Runcimanin maalaamana 1772
Robert Fergusson (1750–1774) oli skotlantilainen, realistinen ja humoristinen runoilija, joka julkaisi runokokoelman Poems. Burnsselvennä sai vaikutteita häneltä.
Galois’n laajennus

Kuntateoriassa Galois’n laajennus on algebrallinen laajennus E/F, joka toteuttaa tiettyjä ominaisuuksia. Voidaan myös sanoa lyhyemmin, että laajennus on Galois. Galois’n laajennuksen merkittävyys käy ilmi siitä, että laajennuksella on Galois’n ryhmä ja se toteuttaa Galois’n teorian peruslauseen.
Galois'n laajennuksen määritelmä on seuraava: kuntalaajennus E/F on Galois, jos automorfismien ryhmän Aut(E/F) kiintokunta on sama kuin kunta F.
Emil Artinin tuloksen perusteella Galois’n laajennus voidaan konstruoida seuraavasti: Olkoon E on annettu kunta, G on äärellinen ryhmä E:n automorfismeja ja F on G:n kiintokunta. Tällöin E/F on E:n Galois’n laajennus.
Galois’n laajennusten karakterisointi

Tärkeä Emil Artinin tulos on seuraava: Äärellinen laajennus E/F on Galois, jos ja vain jos jokin seuraavista on voimassa
E/F on normaali laajennus ja separoituva laajennus.
E on separoituvan polynomin juurikunta, jonka kertoimet kuuluvat F:ään.
[E:F] = |Aut(E/F)| eli kuntalaajennuksen aste on sama kuin E/F:n automorfismien muodostaman ryhmän aste.
George Macdonogh

| George Macdonogh> Henkilötiedot |
| --- | --- |
Syntynyt: 4. maaliskuuta 1865 Sunderland
Kuollut: 10. heinäkuuta 1942 (77 vuotta) Teddington
Tiedot
Sotilaspalvelus
Palvelusmaa(t):  Britannia
Puolustushaara:  Maavoimat
Sotilasarvo:  kenraaliluutnantti
Taistelut ja sodat:  Ensimmäinen maailmansota
Kunniamerkit:  GBE KCB KCMG
George Mark Watson Macdonogh (4. maaliskuuta 1865 – 10. heinäkuuta 1942) oli brittiläinen upseeri.  Hän liittyi pioneerijoukkoihin 1884. Ensimmäisen maailmansodan aikana hän toimi Ranskassa tiedustelujoukoissa. Hänen roomalaiskatolinen uskonsa tuotti hänelle vihamiehiä armeijan joukoissa. Vuonna 1915 uudet esimiehet kutsuivat Macdonoghin takaisin Englantiin, ja hänestä tuli tiedustelujoukkojen päällikkö. Hän sai aatelisarvon 1917, ja ylennettiin kenraaliluutnantiksi 1919.
Red Bull Škoda Team

|  Red Bull Škoda |
| --- | --- |
Koko nimi:  Red Bull Škoda Team
Tallipäällikkö:   Raimund Baumschlager
Kilpakuljettajat:   Gilles Panizzi  Mattias Ekström  Harri Rovanperä  Andreas Aigner
Runko:  Fabia WRC
Renkaat:  BF BF Goodrich
Ensimmäinen kilpailu:  Monte Carlo -ralli 2006
Kilpailuja:  Walesin ralli 2006
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Sijoitus kaudella 2006:  6. (24 p.)
Škoda Fabia WRC 2006.
Red Bull Škoda Team oli puoliyksityinen rallitiimi, joka kilpaili rallin MM- sarjassa kaudella 2006. Sitä hallinnoi BRR - Baumschlager Rallye & Racing ja sponsoroi Red Bull -brändi. Talli osallistui neljällä eri kuljettajalla, käyttämällä Škoda Fabia WRC:tä. Tallin paras tulos oli Andreas Aignerin kuudes sija Saksan rallissa.
Rallin MM-sarjan tulokset

(Tulosselitteet)
| Kausi | Auto Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Fabia WRC Škoda BF |  | MON | SWE | MEX | ESP | FRA | ARG | ITA | GRE | GER | FIN | JPN | CYP | TUR | AUS | NZL | GBR | 24 | 6. |
| 2006 | Fabia WRC Škoda BF |  Gilles Panizzi | 10 |  |  | 10 |  |  |  |  |  |  |  |  |  |  |  |  | 24 | 6. |
| 2006 | Fabia WRC Škoda BF |  Mattias Ekström |  | Kesk. |  |  |  |  |  |  | 11 |  |  |  |  |  |  |  | 24 | 6. |
| 2006 | Fabia WRC Škoda BF |  Harri Rovanperä |  |  |  |  | 12 |  | 20 | 12 |  |  |  | Kesk. | 11 |  |  | 9 | 24 | 6. |
| 2006 | Fabia WRC Škoda BF |  Andreas Aigner | 13 | Kesk. |  | 13 | 15 |  | 13 | 14 | 6 |  |  | Kesk. | 10 |  |  | Kesk. | 24 | 6. |
Aiheesta muualla

Juwra.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Red Bull Škoda Team
Käännös suomeksi
Gacy (elokuva)

| Gacy |
| --- | --- |
 DVD:n kansi
Ohjaaja:  Clive Saunders
Käsikirjoittaja:  Clive Saunders,  David Birke
Tuottaja:  Tim Swain, Larry Rattner
Säveltäjä:  Mark Fontana, Erik Godal
Kuvaaja:  Kristian Bernier
Leikkaaja:  Jeff Orgill, Chryss Terry
Pääosat:  Mark Holton, Adam Baldwin
Valmistustiedot
Valmistusmaa:   Yhdysvallat
Tuotantoyhtiö:  Lionsgate
Levittäjä:  Lionsgate Netflix
Ensi-ilta:  13. toukokuuta 2003
Kesto:  88 min.
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Gacy on vuonna 2003 valmistunut suoraan DVD-levitykseen tehty yhdysvaltalainen kauhuelokuva. Elokuva perustuu tositapahtumiin ja sen on ohjannut Clive Saunders ja käsikirjoittanut Saunders yhdessä David Birken kanssa.
Elokuvan päähenkilö on John Wayne Gacy-niminen yhdysvaltalainen sarjamurhaaja, jota näyttelee Mark Holton. John Wayne Gacy oli nuoria miehiä murhaava sarjamurhaaja, joka pukeutui välillä klovniksi.
Juoni

Elokuva kertoo John Wayne Gacysta (Mark Holton), joka vaikuttaa päällisin puolin mallikansalaiselta. Hän viihdyttää paikallisessa sairaalassa sairaita lapsia esiintymällä klovnina, ja on muutenkin ihan mukavanoloinen ihminen.
Elokuvassa paljastuu, että Gacyllä on salaisuus: hän houkuttelee nuoria miehiä taloonsa ja murhaa heidät sadomasokistisen kidutuksen jälkeen. Gacy hautasi ruumiit talonsa alle samalla kun asui siellä vaimonsa ja lastensa kanssa.
Näyttelijät

| 0 | 1 | 2 |
| --- | --- | --- |
|  Mark Holton  | … |  John Wayne Gacy, Jr.   |
|  Adam Baldwin  | … |  John Gacy, Sr.   |
|  Charlie Weber  | … |  Tom Kovacs   |
|  Allison Lange  | … |  Gretchen   |
|  Edith Jefferson  | … |  Mother Gacy   |
|  Joleen Lutz  | … |  Kara Gacy   |
George Ștefănescu

Taiteilijan omakuva vuodelta 1979.
George Ștefănescu (20. huhtikuuta 1914 – 29. lokakuuta 2007) oli romanialainen taidemaalari.
Ștefănescun ensimmäinen täysin oma näyttely pidettiin Bukarestissa vuonna 1936. Nykyään hänen töitään on yksityiskokoelmissa Australiassa, Belgiassa, Brasiliassa, Saksassa, Ranskassa, Kreikassa, Unkarissa, Italiassa, Israelissa, Japanissa, Kanadassa, Kuubassa, Libanonissa, Meksikossa, Itävallassa, Romaniassa, Singaporessa, Espanjassa, Ruotsissa, Sveitsissä ja Yhdysvalloissa.
Ștefănescu muutti vuonna 1989 Saksaan, missä hän asui kuolemaansa saakka. Hän jatkoi siellä uraansa menestyksellä 2000-luvulle saakka.
Francesco De Gregori

Francesco De Gregori vuonna 2006
Francesco De Gregori (s. 4. huhtikuuta 1951) on italialainen laulaja-lauluntekijä.
De Gregori syntyi Roomassa ja julkaisi vuonna 1972 ensimmäisen albuminsa yhteistyössä Antonello Venditti kanssa. Hänen soolouransa tunnetuimpiin lauluihin lukeutuvat "Bufalo Bill", "Santa Lucia", "Generale" ja "Viva l'Italia". Hän teki menestyksensä huippuvuosina myös yhteistyötä Lucio Dallan kanssa.
De Gregori on jatkanut uraansa 1980-luvun jälkeen ja saavuttanut menestystä mm. albumeillaan Titanic (1982), Canzoni d'amore (1992), Amore nel pomeriggio (2001) ja Il fischio del vapore (2002, mukana Giovanna Marini). Vuonna 2003 julkaistiin hänen elämäkertansa Quello che non so, lo so cantare.
Kotimaassaan De Gregori tunnetaan myös lempinimellä Il Principe. Hänet on palkittu useaan otteeseen Targa Tencollaselvennä.
Diskografia > Studioalbumit

Theorius Campus (1972)
Alice non lo sa (1973)
Francesco De Gregori (1974)
Rimmel (1975)
Bufalo Bill (1976)
De Gregori (1978)
Viva l'Italia (1979)
Titanic (1982)
La donna cannone (1983)
Scacchi e tarocchi (1985)
Terra di nessuno (1987)
Mira Mare 19.4.89 (1989)
Canzoni d'amore (1992)
Prendere e lasciare (1996)
Amore nel pomeriggio (2001)
Il fischio del vapore (2002)
Pezzi (2005)
Calypsos (2006)
Per brevità chiamato artista (2008)
Diskografia > Livelevyt

Bologna 2 settembre 1974 (dal vivo) (1975)
Banana Republic (1979)
Niente da capire (1990)
Catcher in the Sky (1990)
Musica leggera (1990)
Il bandito e il campione (1993)
Bootleg (1994)
La valigia dell'attore (1997)
Fuoco amico (2002)
In tour (2002)
Diskografia > Kokoelmalevyt

La nostra storia (1987)
Le origini (1996)
Curve nella memoria (1998)
Mix (2003)
Tra un manifesto e lo specchio (2006)
English Football League

| English Football League |
| --- | --- |
Laji:  jalkapallo
Maa(t):   Englanti    Wales
Perustettu:  1888
Motto:  Real football, real fans
Joukkueita:  72 (24 per sarjataso)
Hallitseva mestari:  Norwich City FC (Mestaruussarja)   Hull City (Ykkösliiga)   Cheltenham Town (Kakkosliiga)
Eniten mestaruuksia:  Liverpool FC (18)
Sarjataso:  2-4
Ylempi taso:  Englannin Valioliiga
Alempi taso:  Kansallisliiga
TV:   Sky Sports    BBC    VeikkausTV
Sivusto:  https://www.efl.com/
English Football League (EFL), suomeksi myös Englannin liiga on englantilainen jalkapalloliiga, joka koostuu kolmesta divisioonasta (Mestaruussarja, Ykkösliiga ja Kakkosliiga). Nämä sarjat muodostavat nykyään Englannin miesten jalkapallon sarjasysteemin toiseksi, kolmanneksi ja neljänneksi korkeimmat sarjatasot. Niiden yläpuolella on Valioliiga ja alapuolella Kansallisliiga.
Football Leagueen kuuluu 72 ammattilaisjalkapallojoukkuetta Englannista, joista kolme (Swansea City, Newport County ja Wrexham) on walesilaisia. Liiga on maailman vanhin sarjamuotoinen jalkapallokilpailu, joka  järjestää sarjojen lisäksi myös kaksi cup-muotoista kilpailua: Liigacupin ja Football League Trophyn.
Football Leaguen perustivat 12 joukkuetta vuonna 1888, mikä tekee siitä maailman vanhimman jalkapallosarjan. Ajan myötä osanottajat hyväksyivät uusia joukkueita mukaan ja vuonna 1959 liigassa oli mukana jo 92 seuraa jaettuna usealle sarjatasolle. Vuonna 1992 taloutensa parantamiseksi liigan 22 kärkijoukkuetta perustivat oman ammattilaissarjansa, Valioliigan, joka omana organisaationaan ei ole Football Leaguen alaisuudessa. Valioliigalla ja Mestaruussarjalla (kauteen 2004–2005 saakka nimellä 1. divisioona) on kuitenkin keskinäinen joukkueiden nousu- ja putoamissysteemi, jossa kauden päätteeksi Mestaruussarjasta kolme joukkuetta nousee Valioliigaan ja Valioliigan kolme viimeisintä putoaa Mestaruussarjaan.
Football Leaguessa on pelannut yhteensä 141 eri joukkuetta. Liiga on tunnettu 1980-luvun alusta lähtien pääsponsorien antamilla nimillä, joista kenties maineikkaimpia ovat olleet Coca-Cola (2004–10), Barclays (1987–93, siirtyi Valioliigan pääsponsoriksi sen erkaannuttua Football Leaguesta), Canon (1983–86), npower (2010–13). Viimeisin sponsori on vedonlyöntiyhtiö Sky Bet, joka on sponsoroinut liigaa kauden 2013–14 alusta lähtien. Liigan nimi muuttui English Football Leagueksi kaudeksi 2016–17.
Liiga

Football Leaguen 72 joukkuetta on jaettu kolmeen divisioonaan, jotka ovat Mestaruussarja (engl. Championship), Ykkösliiga (engl. League One) ja Kakkosliiga (engl. League Two). Kussakin divisioonassa on 24 joukkuetta, jotka pelaavat kauden aikana kaksi kertaa toisiaan vastaan, kerran kotona ja kerran vieraissa. Kauden kokonaisottelumääräksi joukkuetta kohden kertyy täten 46.
Voitosta joukkue saa kolme pistettä, tasapelistä yhden ja tappiosta nolla. Kauden päätyttyä sarjataulukon kärkijoukkueet nousevat ylemmälle tasolle, ja jumbosijoilta putoavat alemmalle tasolle. Kaksi Mestaruussarjan kärkijoukkuetta nousevat Valioliigaan suoraan ja sijojen 3–6 joukkueet pelaavat pudotuspelit, joiden voittaja nousee. Nousseiden paikalle putoaa Valioliigasta kolme edellisen kauden huonointa joukkuetta. Kakkosliigan kaksi viimeistä joukkuetta putoaa konferenssitason Conference National -divisioonaan, jonka kaksi parasta joukkuetta ottaa niiden paikan Football Leaguessa.
| Divisioona | Nousee> Suoraan | Nousee> Pudotuspelien kautta | Putoaa |
| --- | --- | --- | --- |
| Mestaruussarja | 2 kärkijoukkuetta | Yksi joukkue sijoilta 3–6 | 3 viimeistä |
| Ykkösliiga | 2 kärkijoukkuetta | Yksi joukkue sijoilta 3–6 | 4 viimeistä |
| Kakkosliiga | 3 kärkijoukkuetta | Yksi joukkue sijoilta 4–7 | 2 viimeistä |
Football Leagueen on osallistunut yhteensä kuusi joukkuetta Walesista: viimeisimpänä Cardiff City, joka nousi Valioliigaan kaikkien aikojen toisena walesilaisena joukkueena kaudeksi 2013-14. Muutaman päivän sisällä Cardiff Cityn noususta Newport County voitti Conference Nationalin pudotuspelit Wrexhamia vastaan pelatussa finaalissa ja nousi Kakkosliigaan. Tätä myötä Football Leaguessa pelaa myös kaudesta 2013-14 walesilainen joukkue. Aikaisemmat joukkueet edellä mainittujen ohella ovat olleet Swansea City, Wrexham, Merthyr Town sekä Aberdare Athletic.
Cup-kilpailut

Football League järjestää kaksi vuosittaista cup-muotoista kilpailua: Liigacupin (Football League Cup) ja Football League Trophyn. Liigacupiin saavat osallistua kaikki Football Leaguen sekä Valioliigan joukkueet, ja sen voittaja on oikeutettu osallistumaan Eurooppa-liigaan. Trophy on tarkoitettu Ykkös- ja Kakkosliigan joukkueille.
Seurat > Entiset seurat

Luettelo ei sisällä nykyisiä Valioliigan seuroja, jotka kaikki ovat pelanneet Football Leaguen sarjoissa.
Huomio: P merkitsee seuran putoamista konferenssitasolle.
| Seura | Vuodet | Huomioita |
| --- | --- | --- |
| Aberdare Athletic | 1921–1927 |  |
| Accrington | 1888–1893 |  |
| Accrington Stanley | 1921–1962 |  |
| Aldershot | 1932–1992 |  |
| Ashington | 1921–1929 |  |
| Barrow | 1921–1972 |  |
| Bootle | 1892–1893 |  |
| Bradford (Park Avenue) | 1908–1970 |  |
| Burton Swifts | 1892–1901 | Yhdistyi Burton Wanderersin kanssa ja muodosti Burton Unitedin. |
| Burton United | 1901–1907 | Yhdistettiin Burton Swiftsistä ja Burton Wanderersista. |
| Burton Wanderers | 1894–1897 | Yhdistyi Burton Swiftsin kanssa ja muodosti Burton Unitedin. |
| Cambridge United | 1970–2005P |  |
| Chester City | –2009P |  |
| Darlington | –2010P |  |
| Darwen | 1891–1899 |  |
| Durham City | 1921–1928 |  |
| Exeter City | 1920–2003P |  |
| Gainsborough Trinity | 1896–1912 |  |
| Gateshead | 1919–1960 | Tunnettiin vuoteen 1930 saakka nimellä South Shields. |
| Glossop North End | 1898–1915 |  |
| Grimsby Town | –2010P |  |
| Halifax Town | 1921–1993P 1998–2002P |  |
| Hereford United | 1972–1997P 2006–2012P |  |
| Kidderminster Harriers | 2000–2005P |  |
| Leeds City | 1905–1919 |  |
| Lincoln City | –2011P |  |
| Loughborough | 1895–1900 | Tunnetaan myös nimellä Loughborough Town. |
| Luton Town | –2009P |  |
| Macclesfield Town | –2012P |  |
| Maidstone United | 1989–1992 |  |
| Merthyr Town | 1920–1930 |  |
| Middlesbrough Ironopolis | 1893–1894 |  |
| Nelson | 1921–1931 |  |
| New Brighton | 1923–1951 |  |
| New Brighton Tower | 1898–1901 |  |
| Newport County | 1920–1931 1932–1988P |  |
| Northwich Victoria | 1892–1894 |  |
| Oxford United | 1962–2006P |  |
| Rotherham County | 1919–1925 | Yhdistyi Rotherham Townin kanssa vuonna 1925 Rotherham Unitediksi. |
| Rotherham Town | 1893–1896 | Yhdistyi Rotherham Countyn kanssa vuonna 1925 Rotherham Unitediksi. |
| Rushden & Diamonds | 2001–2006P |  |
| Scarborough | 1987–1999P |  |
| Southport | 1921–1978 |  |
| Stalybridge Celtic | 1921–1923 |  |
| Stockport County | –2011P |  |
| Thames | 1930–1932 |  |
| Wigan Borough | 1921–1931 |  |
| Workington | 1951–1977 |  |
| York City | 1929–2004P |  |
Voittajat > 1888–1892

Liigan alkuaikoina kaikki seurat pelasivat samassa divisioonassa.
| Kausi | Jalkapalloliiga |
| --- | --- |
1888–1889: Preston North End
1889–1890: Preston North End
1890–1891: Everton
1891–1892: Sunderland
Voittajat > 1892–1920

Vuonna 1892 liiga yhdistyi kilpailijansa Football Alliancen kanssa, ja näin joukkueiden määrä riitti kahteen divisioonaan. Football Alliancen mukana liigaan tuli mm. Newton Heath ja Small Heath.
| Kausi | 1>  divisioona | 2>  divisioona |
| --- | --- | --- |
| 1892–1893 | Sunderland | Small Heath |
| 1893–1894 | Aston Villa | Liverpool |
| 1894–1895 | Sunderland | Bury |
| 1895–1896 | Aston Villa | Liverpool |
| 1896–1897 | Aston Villa | Notts County |
| 1897–1898 | Sheffield United | Burnley |
| 1898–1899 | Aston Villa | Manchester City |
| 1899–1900 | Aston Villa | The Wednesday |
| 1900–1901 | Liverpool | Grimsby Town |
| 1901–1902 | Sunderland | West Bromwich Albion |
| 1902–1903 | The Wednesday | Manchester City |
| 1903–1904 | The Wednesday | Preston North End |
| 1904–1905 | Newcastle United | Liverpool |
| 1905–1906 | Liverpool | Bristol City |
| 1906–1907 | Newcastle United | Nottingham Forest |
| 1907–1908 | Manchester United | Bradford City |
| 1908–1909 | Newcastle United | Bolton Wanderers |
| 1909–1910 | Aston Villa | Manchester City |
| 1910–1911 | Manchester United | West Bromwich Albion |
| 1911–1912 | Blackburn Rovers | Derby County |
| 1912–1913 | Sunderland | Preston North End |
| 1913–1914 | Blackburn Rovers | Notts County |
| 1914–1915 | Everton | Derby County |
1915–1919: Ei pelattu ensimmäisen maailmansodan vuoksi.
| 1919–1920 | West Bromwich Albion | Tottenham Hotspur |
Voittajat > 1920–1921

Vuonna 1920 liigaan otettiin mukaan seuroja Southern Leaguesta, sekä Grimsby Town, joka edelliskaudella oli jäänyt pois Cardiff Cityn otettua sen paikan. Lisääntyneen joukkuemäärän myötä divisioonien määrä nousi kolmeen.
| Kausi | 1>  divisioona | 2>  divisioona | 3>  divisioona |
| --- | --- | --- | --- |
| 1920–1921 | Burnley | Birmingham City | Crystal Palace |